NORAKSTS

|  |  |
| --- | --- |
| 24.11.2022. | Nr.15/12 |

**LOKĀLPLĀNOJUMA ZEMES VIENĪBĀM CUKURA IELĀ 23, CUKURA IELĀ 25, CUKURA IELĀ 27 UN CUKURA IELĀ 29, JELGAVĀ, REDAKCIJAS NODOŠANA PUBLISKAJAI APSPRIEŠANAI UN ATZINUMU SAŅEMŠANAI**

(ziņo: I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, A.Rublis), **PRET – nav**, **ATTURAS – 2** (G.Kurlovičs, A.Tomašūns),

Saskaņā ar Jelgavas valstspilsētas domes 2022. gada 25. marta lēmumu Nr.5/5 „Lokālplānojuma izstrādes uzsākšana zemes vienībām Cukura ielā 23, Cukura ielā 25, Cukura ielā 27 un Cukura ielā 29, Jelgavā, lai izdarītu grozījumus Jelgavas pilsētas teritorijas plānojumā, un darba uzdevum apstiprināšana” tika uzsākta lokālplānojuma zemes vienībām Cukura ielā 23 (kadastra apzīmējums 0900 014 0343, platība 3855 m2), Cukura ielā 25 (kadastra apzīmējums 0900 014 0344, platība 8748 m2), Cukura ielā 27 (kadastra apzīmējums 0900 014 0345, platība 11134 m2) un Cukura ielā 29 (kadastra apzīmējums 0900 014 0346, platība 7866 m2), Jelgavā, (turpmāk – Lokālplānojums) izstrāde un apstiprināts darba uzdevums.

Lokālplānojuma izstrādes mērķis ir veikt grozījumus Jelgavas pilsētas teritorijas plānojumā, mainot funkcionālo zonējumu no jauktas centra apbūves teritorijas (JC) uz mazstāvu dzīvojamās apbūves teritoriju (DzM), izvērtēt un precizēt transporta un inženiertehniskā nodrošinājuma infrastruktūras risinājumus, lai radītu priekšnoteikumus teritorijas attīstībai un pilnvērtīgai īpašuma izmantošanai. Lokālplānojuma teritorijā esošās zemes vienības ir fiziskai personai (turpmāk – Īpašnieks) piederoši īpašumi.

2022. gada 24. oktobrī Jelgavas valstspilsētas pašvaldībā ir saņemts Īpašnieka iesniegums (reģ.Nr. 2-35.1.2/2934) ar lūgumu izskatīt SIA “Arhitektūra un vide” izstrādāto Lokālplānojuma redakciju un nodot to publiskajai apspriešanai.

Lokālplānojuma risinājumi paredz teritoriju attīstīt kā mazstāvu dzīvojamo apbūvi, kur izvietojami dažādu tipu mājokļi un apkalpes objekti atbilstoši apkārtējai teritorijas izmantošanai. Lokālplānojuma risinājumi tiek izstrādāti kā pamatojums Jelgavas pilsētas teritorijas plānojuma grozījumiem, lai nodrošinātu iekškvartāla telpiskās struktūras sakārtošanu, piekļuves nodrošināšanu, radot priekšnosacījumus teritorijas ilgtspējīgai attīstībai.

Saskaņā ar Lokālplānojuma izstrādes vadītāja ziņojumu par Lokālplānojuma redakciju (pielikumā), tā ir izstrādāta, ievērojot apstiprināto darba uzdevumu Lokālplānojuma izstrādei un institūciju izsniegtajiem nosacījumiem.

Pamatojoties uz Teritorijas attīstības plānošanas likuma 12.panta pirmo daļu un 24.pantu, Covid-19 infekcijas izplatības un pārvaldības likuma 21.panta otro un trešo daļu, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 82.punktu,

**JELGAVAS VALSTSPILSĒTAS DOME NOLEMJ:**

1. Nodot lokālplānojuma zemes vienībām Cukura ielā 23, Cukura ielā 25, Cukura ielā 27 un Cukura ielā 29, Jelgavā, redakciju (turpmāk – Lokālplānojums) publiskajai apspriešanai un institūciju atzinumu saņemšanai.
2. Lokālplānojuma izstrādes vadītājam organizēt publisko apspriešanu no 2022. gada 8. decembra līdz 2023. gada 4. janvārim neklātienes formā (attālināti).

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja  B.Jēkabsone

2022. gada 24. novembrī